CELEX: 62007FO0011
Language: lv
Date: 2007-03-27 00:00:00
Title: Civildienesta tiesas priekšsēdētāja rīkojums 2007. gada 27.martā. # António Henriques Montes Dória pret Eiropas Kopienu Komisiju. # Lieta F-11/07 AJ.

CIVILDIENESTA TIESAS PRIEKŠSĒDĒTĀJA RĪKOJUMS
      2007. gada 27. martā
      Lieta F‑11/07 AJ
      António Henriques Montes Dória
      pret
      Eiropas Kopienu Komisiju
      Juridiskā palīdzība
      Priekšmets Pieteikums, ar kuru Montes Dória lūdz piešķirt juridisko palīdzību saskaņā ar Pirmās instances tiesas Reglamenta 94. pantu, kurš līdz Civildienesta tiesas
         Reglamenta spēkā stāšanas brīdim mutatis mutandis ir piemērojams Civildienesta tiesai, pamatojoties uz 3. panta 4. punktu Padomes 2004. gada 2. novembra Lēmumā 2004/752/EK,
         Euratom, ar ko izveido Eiropas Savienības Civildienesta tiesu (OV L 333, 7. lpp.)
      
      Nolēmums Pieteikumu par juridisko palīdzību noraidīt.
      
      Kopsavilkums
      Tiesvedība – Pieteikums par bezmaksas juridiskās palīdzības piešķiršanu – Piešķiršanas nosacījumi
      (Pirmās instances tiesas Reglamenta 94. panta 3. punkts; Civildienesta noteikumu 48. pants; Padomes Lēmuma 2004/752 3. panta
            4. punkts)
      Saskaņā ar Pirmās instances tiesas Reglamenta 94. panta 3. punktu bezmaksas juridisko palīdzību atsaka, ja prasība, attiecībā
         uz kuru to lūdz, ir acīmredzami nepieņemama. Tā tas ir tādas prasības gadījumā, kuru cēlis ierēdnis, kura atlūgums ir ticis
         apstiprināts un kurš vēlas panākt atteikuma atjaunot viņu darbā atcelšanu, lai gan viņa paziņojums par atlūgumu iepriekš nebija
         prasības ar lūgumu atzīt šī paziņojuma spēkā neesamību priekšmets Civildienesta noteikumu 90. un 91. panta izpratnē. Šādu
         lūgumu par atjaunošanu darbā var uzskatīt vai nu par ierēdņa iesniegtā atlūguma atsaukumu, kam var nebūt nekādu juridisku
         seku attiecībā pret galīgo atkāpšanos no amata, vai arī par brīvprātīgu kandidēšanu uz amatu, un šajā gadījumā šīs kandidatūras
         noraidīšana – tā kā šai kandidēšanai ir vienīgi neformāls raksturs – nav uzskatāma par nelabvēlīgu aktu.
      
      (skat. 3.–10. un 12. punktu)
      Atsauces
      Pirmās instances tiesa: 2001. gada 23. februāris, T‑7/98, T‑208/98 un T‑109/99 De Nicola/EIB, Recueil FP, I‑A‑49. un II‑185. lpp., 119. un 287.–307. punkts; 2006. gada 17. oktobris, T‑406/04 Bonnet/Tiesa, Krājums‑CDL, I‑A‑2‑213. un II‑A‑2‑1097. lpp., 33. punkts.